alibayram/wikipedia-40-langs huggingface dataset:
Quidditch Through the Ages

Metloboj kroz stoljeća je knjiga koju je napisala J. K. Rowling kako bi pomogla dobrotvornoj organizaciji Comic Relief. Prodajom ove knjige kao i Čudesnih zvijeri i gdje ih naći skupljeno je 15.7 miliona funti za najsiromašniju djecu na svijetu.

Knjiga 

Ova knjiga u "bezjačkom" je svijetu reprodukcija imaginarne knjige koja pripada knjižnici u Hogwartsu. U svijetu Harry Pottera to je knjiga koju je napisao Kennilworthy Whisp, stručnjak za metloboj.

Knjiga se bavi nastankom leteće metle, historijom metloboja i prvim igrama na metlama, ali donosi i popis metlobjskih klubova u Britaniji i Irkskoj. Madame Pince, knjižničarka u Hogwartsu, tvrdi da tu knjigu "pipkaju, sline po njoj i općenito mrcvare na sve mile načine" gotovo svaki dan, a Albus Dumbledore kaže da je to veliki kompliment za svaku knjigu.

'Originalni' primjerak iz Hogwartsa ima upozorenje Madame Pince u kojem stoji da će one koji knjigu budu na bilo koji način uništavali dostići crni užas. U 'bezjačkom' izdanju knjige postoji i Dumbledoreovo upozorenje u kojem piše da je knjiga pod 'lopovskom kletvom' koja će zadesiti svakoga tko je predugo čita bez plaćanja.

Kennilworthy Whisp 
Kennilworthy Whisp priznati je stručnjak za metloboj, a ujedno i fanatik. Napisao je mnoge knjige o metloboju: Čudesni Wigtown Wanderers, Letio je kao luđak i Udaranje maljaca - Analiza obrambenih strategija u metloboju.

K. Whisp živi u Nottinghamshireu, a svoje vrijeme provodi ili kod kuće ili "gdjegod Wigtown Wanderers (njegov najdraži klub) igra tog tjedna". Njegovi hobiji uključuju igranje trik-traka, kuhanje vegeterijanskih jela i skupljanje trkaćih metli.

Izdanja 
Izdanje Algoritma
Meki uvez:

Ostalo 
 Čudesne zvijeri i gdje ih pronaći
 Spisak knjiga u Harryju Potteru

Knjige 2001.
Knjige na engleskom jeziku
Knjige iz serijala o Harryju Potteru
Harry Potter: Quidditch World Cup

Harry Potter: Svjetsko prvenstvo u metloboju je video igra koja se bavi imaginarnim sportom metlobojem. Igrač igra u jednoj od četiri Hogwartske ekipe (Gryffindori, Slytherini, Hufflepuffi ili Ravenclawi), a nakon završetka sezone igra na Svjetskom prvenstvu u metloboju na kojem se natječu SAD, Engleska, Francuska, Njemačka, Skandinavija, Japan, Španija, Australija i Bugarska.

Poznati likovi 
 Harry Potter
 Draco Malfoy
 Cho Chang
 Cedric Diggory
 Viktor Krum

Članovi ekipa 
U knjigama nisu imenovani svi članovi metlobojskih ekipa pa je video igra 'popunila praznine':

Gryffindori 
 Alicia Spinnet (lovac) 
 Angelina Johnson (lovac) 
 Katie Bell (lovac) 
 Fred Weasley (gonič) 
 George Weasley (gonič) 
 Oliver Wood (golman) 
 Harry Potter (tragač)

Ravenclawi 
 Roger Davies (lovac) 
 Jeremy Stretton (lovac) 
 Randolph Burrow (lovac) 
 Duncan Inglebee (gonič) 
 Jason Samuels (gonič) 
 Grant Page (golman) 
 Cho Chang (tragač)

Hufflepuffi 
 Tamsin Appleby (lovac) 
 Malcolm Preece (lovac) 
 Heidi MaCavoy (lovac) 
 Maxine O'Flaherty (gonič) 
 Anthony Rickett (gonič) 
 Herbert Fleet (golman) 
 Cedric Diggory (tragač)

Slytherini 
 Marcus Flint (lovac) 
 Adrian Pucey (lovac) 
 Graham Montague (lovac) 
 Lucian Bole (gonič) 
 Peregrin Derrick (gonič) 
 Kevin Bletchley (golman) 
 Draco Malfoy (tragač) 

Videoigre 2003.
Avanturističke igre
Quidditch World Cup
Lokacije u serijalu o Harryju Potteru



Čarobnjačka mjesta 

 Azkaban
 Bolnica Svetog Munga za magične ozljede i bolesti
 Godricova dolina
 Hogsmeade
 Ministarstvo magije

Kuće 

 Jazbina
 Grimmauldov trg br.12
 Prelčev kraj
 Vrištava daščara

Škole 
 Hogwarts
 Beauxbatons
 Durmstrang

Ulice 
 Zakutna ulica
 Ulica Nokturno
 Kalinin prilaz

Bezjačka mjesta 
 Little Whinging
 Little Hangleton
 Great Hangleton
 King's Cross

 
Liste
Godricova dolina

Godricova dolina je fiktivno selo u romanima J. K. Rowling.

Bilo je to posljednje mjesto skrivanja Lilly i Jamesa Pottera prije nego ih je Lord Voldemort usmrtio 31. oktobra 1981. Tad je i Harry dobio svoj ožiljak u obliku munje.

Neki čitatelji misle da je u Godricovoj dolini bila kuća Jamesovih roditelja ili jednog od osnivača Hogwartsa - Godrica Gryffindora. Također je moguće da je jedan od Voldemortovih horkruksa u Godricovoj dolini. Na kraju 6. knjige Harry kaže da će posjetiti grob i kuću svojih roditelja.

Prava lokacije je nepoznata ali moguće je da se Godricova dolina nalazi u Walesu (to čini Harry velškog porijekla). Ta mogućnost dolazi od toga što je Rubeus Hagrid rekao da je leteći s Harryem do Little Whinginga u Surreyu preletio preko Bristola, graničnog grada između Walesa i Engleske.

Još jedan slavni stanovnik Godricove doline je bio Bowman Wright, izumitelj zlatne zvrčke.

Vanjske veze 
 Godricova dolina na vanjskoj Harry Potter Wiki

Lokacije iz serijala o Harryju Potteru
Fiktivna naselja
Grimmauldov trg 12

Grimmauldov trg broj dvanaest je adresa kuće u kojoj je sjedište Reda feniksa, tajne organizacije iz knjige Harry Potter i Red feniksa, britanske spisateljice J. K. Rowling. To je kuća roditelja Siriusa Blacka od kojih je on pobjegao. Kuća je prepuna predmeta usko povezanih s crnom magijom, a u njoj živi i ogorčeni kućni vilenjak Krecher koji ne podnosi "one prljave mutnjake" koji su se počeli motati po kući. Harry tu provodi ostatak praznika nakon napada dementora.

Kuća je zaštićena mnogobrojnim čarolijama. Npr. kuća je potpuno nevidljiva onima kojima Dumbledore osobno nije rekao (ili napisao) adresu. Nadalje, ona je potpuno neunosiva, što znači da se ni na koji način ne može ucrtati ni na koji geografsku kartu.

Vanjske veze 
 Grimmauldov trg 12 na vanjskoj Harry Potter Wiki

Lokacije iz serijala o Harryju Potteru
Fiktivni trgovi i ulice
Prelčev kraj

Prelčev kraj (engleski: Spinner's End) je imaginarno mjesto iz serije romana o Harry Potteru. Prvi se put spominje u šestoj knjizi, Harry Potter i Princ miješane krvi.

Prelčev kraj je ulica u kojoj se nalazi kuća Severusa Snapea. Kuća se nalazi u zapuštenom dijelu grada, u blizini prljave rijeke i jedne predionice. U Snapeovom domu se nalazi mala dnevna soba s ugođajem "mračne samice tapeciranih zidova", većim dijelom prekrivenih knjigama. U dnevnoj se sobi nalaze i stara sofa, naslonjač i klimavi stolić koje obasjava svjetlost svijeća iz stropnih svjetiljki. Iz sobe dalje vode tajna vrata sakrivena u jednom od zidova prekrivenih knjigama. Kuća je veoma zapuštena zato što Snape veći dio godine provodi u Hogwartsu.

Vanjske veze 
 Prelčev kraj na vanjskoj Harry Potter Wiki

Lokacije iz serijala o Harryju Potteru
Fiktivni trgovi i ulice
Vrištava daščara

Vrištava daščara je zgrada iz romana o Harry Potteru koje je napisala J. K. Rowling. Ta se zgrada nalazi u Hogsmeadeu, jedinom potpuno čarobnjačkom selu u Velikoj Britaniji. Većina čarobnjaka misli da je Vrištava daščara puna duhova.

U Harry Potteru i zatočeniku Azkabana saznajemo da to nije tačno. Naime, Vrištava je daščara sagrađena (između 1970. i 1971.) kako bi se Remus Lupin mogao transformirati u vukodlaka tokom vremena punog mjeseca bez opasnosti da naudi nekom drugom. Do zgrade se može doći tunelom čiji se ulaz nalazi ispod Napadačke vrbe. Remusa je tokom punog mjeseca tamo krijumčarila školska medicinska sestra, Madame Pomfrey. Seljani su čuli buku koja je dopirala iz zgrade i zamijenili je za izrazito nasilne duhove. Ta je glasina, koju je ohrabrivao i ravnatelj Hogwartsa, Albus Dumbledore, dovela do mišljenja da je Vrištava daščara mjesto s najviše duhova u cijeloj Velikoj Britaniji.

Na Remusovoj šestoj godini je Sirius Black namamio Severusa Snapea u Daščaru otkrivši mu kako točno može otvoriti tunel koji vodi do zgrade. Snape, kojega su jako zanimala Remusova kratka nestajanja, je slijedio upute. Da nije bilo Jamesa Pottera Snape bi tada vjerojatno bio teško ozlijeđen ili čak mrtav.

U Zatočeniku Azkabana Vrištava Daščara je mjesto na koje Sirius Black odvuče Rona Weasleya i njegovog štakora Šugonju kako bi ubio Šugonju za kojeg se otkriva da je zapravo Peter Pettigrew, Siriusov bivši prijatelj koji je odao mjesto boravka Jamesa i Lily Potter Voldemortu za što je bio okrivljen Black.

Vrištava daščara se nakon toga više ne spominje u knjigama, osim kao moguće sklonište za Dumbledoreovu Armiju o kojem razgovaraju Harry, Ron i Hermiona.

Vanjske veze 
 Vrištava daščara na vanjskoj Harry Potter Wiki

Lokacije iz serijala o Harryju Potteru
Fiktivne građevine
Surfanje

Surfanje, surfovanje ili surf je površinski vodeni sport.

Sudionik se nalazi na vrhu razbijajućeg oceanskog površinskog vala dok se približava obali, najčešće na dasci za surf. Uz dasku, surfer ili serfer može koristi dasku za koljena, dasku za tijelu (isto poznate kao boogie boardove), kajake, surf skije i vlastito tijelo. Sportovi slični sportu kao paddleboarding i kajakašenje na moru, ne zahtjevaju valove. Ostali slični sportovi kao kitesurfing i windsurfing zahtjevaju pogon vjetar.

Surfing se dijeli na dvije osnovne vrste ovisno o dizajnu daske za surf: longboarding i shortboarding.

U tow-in surfing (često vezanom uz surfanje velikih valova), surfera u more vuku motorna vozila, kao jetski, jer je standarno veslanje često nepraktično zbog velike brzine nadolazećih valova.

Vanjske veze 

 Association of Surfing Professionals (ASP) World Tour 
 Surf klub Tri Strijele iz Zagreba 

Vodeni sportovi
Božidar Katić

Božidar Katić može biti:
 Božidar Katić (hrvatski umjetnik);
 Božidar Katić (političar), iz Šapca u Srbiji.
Zakutna ulica

U romanima o Harryju Potteru britanske spisateljice J. K. Rowling i u njihovim filmskim adaptacijama, Zakutna je ulica (engleski: Diagon Alley) cesta, odnosno ulica, koja se nalazi u Londonu. Dostupna je vješticama i čarobnjacima, ali skrivena je za bezjake. Međutim, bezjacima je dozvoljen pristup ulici ako dolaze kao pratnja svoje djece čarobnjaka. Čini se da je Zakutna ulica ekonomsko središte britanskog čarobnjačkog svijeta. U ulici se, između ostalog, nalaze Ollivanderova trgovina čarobnih štapića (proizvođač kvalitetnih čarobnih štapića od 382. godine prije Krista), banka Gringotts koju vode goblini i Odjeća za sve prigode kod gospođe Malkin. Ostale trgovine uključuju knjižaru Krasopis i bugačica, Eeylopsovu kuću sova, Kvalitetnu metlobojsku opremu i Šuplji kotlić.

Postoje i druga mjesta za kupovinu osim Zakutne ulice: mjestašce Hogsmeade u blizini Hogwartsa i ozloglašena Ulica Nokturno u kojoj se većinom nalaze dućani u koje ne zalaze pošteni čarobnjaci kao što su Borgin i Burkes koji prodaju uklete predmete i predmete za bavljenje crnom magijom.

Jedan od ulaza u Zakutnu ulicu je u Šupljem kotliću. Kako bi se došlo do Zakutne ulice, treba doći do zida koji se nalazi iza gostionice i kucnuti određenu ciglu nakon čega se u sredini zida pojavljuje rupa kao ulaz u Zakutnu ulicu. Zbog pojačanog prometa u i iz Zakutne ulice, u nju se češće putuje drugim magičnim načinima kao što su aparacija ili korištenje Letimreže.

DVD izdanje filma Harry Potter i Odaja tajni uključuje "obilazak" Zakutne ulice u obliku malog filma koji je sniman na istom filmskom setu kao i sam film.

Čarobnjačka banka Gringotts

Dnevni prorok

Eeylopsova kuća sova

Krasopis i bugačica

Kvalitetna metlobojska oprema 
Imaju najnovije metle.U HP1 prodaju Nimbus 2001,koju je Harry dobio u Hogwartsu.
U HP3 najnovija metla je Vatrena munja.Harry ju dobiva od Siriusa.Te metle je naručila i reprezentacija Irske.

Ljekarna

Magična menažerija

Neimenovana trgovina kotlića

Odjeća za sve prigode kod gospođe Malkin

Ollivanderova trgovina

Slastičarnica Floreana Fortescuea

Šuplji kotlić

Trgovina čarobnjačkih artikala za zabavu i razonodu

Weasleyjevi čarozezi 
Prodavaonicu su osnovali Fred i George Weasley 1994, počeli ju reklamirati 1995, a otvorili je 1996. godine. Prodavaonica je namijenjena prodaji zabavnih predmeta, koji se većinom koriste za zabavljanje i zbijanje šala na tuđi račun, iako prodaje i predmete namijenjene Obrani od Mračnih Sila. Neki od predmeta koji se mogu pronaći u trgovini jesu patuljaste pufnice, prah za instant mrak, produžne uši i ljubavni napici. Prodavaonica je šareno obojana, velika i prepuna zanimljivih predmeta.

Manje trgovine

Staretinarnica

WhizzHard Books

Obscurus Books

Vanjske veze 
 Zakutna ulica na vanjskoj Harry Potter Wiki

Lokacije iz serijala o Harryju Potteru
Fiktivni trgovi i ulice
Little Whinging

Little Whinging, u Surreyju u Engleskoj je fiktivni grad južno od Londona, opisan u seriji romana o Harry Potteru. To je bio Harryjev jedini dom prvih 10 godina njegovog života gdje je živio s okrutnom tetom, tetkom i bratićem u Kalininom prilazu broj 4.

Autorica, J. K. Rowling, je zamislila Little Whinging kao stereotip gradova u blizini Londona kako bi ga iskoristila kao kontrast jedinstvenoj i osobitoj školi vještičarenja i čarobnjaštva Hogwarts. Harry prezire Little Whinging zbog uspomena na način na koji su s njim tamo postupali, ali u Harry Potteru i Redu feniksa, Dumbledore mu otkriva da postoji razlog zašto se Harry tamo mora vratititi barem jednom godišnje.

Dom porodice Dursley je u cijenjenom i dosadnom susjedstvu gdje susjedi izbjegavaju i čudno gledaju Harryja zato što im je Vernon Dursley rekao da je dečko lud i da pohađa Popravni dom svetog Bruta za nepopravljive dječake (kako bi prikrio da Harry pohađa školu magije). Kuća na adresi Kalinin prilaz br. 4 je srednje veličine, udobna i predivno održavana (vrt je posebno dobro održavan), a Dursleyjevi su obitelj iz srednje klase koji svim sredstvima pomažu svom sinu, a potpuno zanemaruju Harryja.

Vanjske veze 
 Little Whinging na vanjskoj Harry Potter Wiki

Lokacije iz serijala o Harryju Potteru
Fiktivna naselja
Demokratska opozicija Slovenije

Demokratska opozicija Slovenije (slovenski Demokratična opozicija Slovenije), poznatiji pod nazivom DEMOS, je naziv za koaliciju antikomunističkih, odnosno desničarskih i nacionalističkih stranaka koje su se udružile kako bi svrgnule vladajući Savez komunista Slovenije na prvim višestranačkim demokratskim izborima u Sloveniji 1990. godine.

Činile ju se stranke stvorene temeljem demokratskih promjena 1989. i 1990. godine. To su bili:
 Slovenski demokratski savez (SDZ);
 Socijaldemokratski savez Slovenije (SDZS);
 Slovenski kršćanski demokrati (SKD);
 Slovenski seljački savez; 
 Slovenska obrtnička stranka;
 Zeleni Slovenije.

Stranke DEMOS-a su na izborima zajedno osvojile 54 % glasova te formirale koalicijsku vladu na čelu s Lojzeom Peterleom iz SKD-a, koji je u okviru koalicije dobila najviše glasova. Predsjednik parlamenta je postao France Bučar. Resor obrane je pripao Janezu Janši, a unutrašnjih poslova Igoru Bavčaru.

Peterleova vlada je kao svoj glavni zadatak uzela osamostaljenje Slovenije iz tadašnje Jugoslavije. 23.12. 1990. je sproveden referendum o samostalnosti, a 25.6. 1991. je nezavisnot i formalno proglašena, čime je formalno započeo proces raspada SFRJ. DEMOS-ova vlada je u desetodnevnom ratu spriječila pokušaj JNA i federalnih organa da spriječe otcjepljenje, nakon čega je slijedilo Brijunsko primirje, povlačenje JNA iz Slovenije te međunarodno priznanje Slovenije 15.1. 1992.

Međutim, čim je nezavisnost Slovenije postala izvjesnom, unutar same koalicije je dolazilo do sve više neslaganja oko ekonomskih pitanja, odnosno transformacije bivšeg socijalističkog samoupravnog sistema u tržišnu privredu. Te su nesuglasice postale još vidljivije za vrijeme rasprave o novom ustavu krajem 1991. da bi se u aprilu 1992. DEMOS-ova koalicija i formalno raspala. Nju je zamijenila široka koalicija na čelu s Janezom Drnovšekom i strankom Liberalna demokracija Slovenije.

Historija Slovenije
Bivše političke stranke u Sloveniji
Slovenska demokratska stranka

Slovenska demokratska stranka (SDS) je politička stranka desnog centra u Sloveniji, na čijem se čelu nalazi Janez Janša, bivši premijer.

Stranka je 16.2. 1989. nastala kao Socijaldemokatski savez Slovenije (Socialdemokratska zveza Slovenije, SDZS). Na prvim demokratskim izborima u Sloveniji je bila dio koalicije DEMOS koja je preuzela vlast. Njen ministar Janez Janša je imao ključnu ulogu u ratu kojim je Slovenija osigurala nezavisnost od bivše Jugoslavije.

SDS je bila blisko vezana s Katoličkom crkvom, ali je u posljednje vrijeme od nje kritizirana zbog podrške kockarskom turizmu, istraživanju matičnih stanica i legalizacije istospolnih zajednica.

Od izbora 2004. SDS je je dio vladajuće koalicije u Sloveniji.

SDS ima predstavnike u Evropskom Parlamentu, a članica je Evropske narodne partije.

Vanjski linkovi 
 Službena stranica

Političke stranke u Sloveniji
Socijalistička stranka Slovenije

Socijalistička stranka Slovenije (slovenski: Socialistična stranka Slovenije) je bivša lijeva politička stranka u Sloveniji. Osnovana je pred prve demokratske višestranačke izbore od tadašnjeg Socijalističkog saveza radnog naroda Slovenije. Na izborima je osvojila oko 5 % glasova.

Godine 1992. je zajedno s još nekoliko lijevih stranaka ušla u Združenu listu socijaldemokrata.

Bivše političke stranke u Sloveniji
Slovenski kršćanski demokrati

Slovenski kršćanski demokrati (slovenski: Slovenski krščanski demokrati, SKD) je bivša demokršćanska politička stranka u Sloveniji. Formirana je pred prve demokratske izbore 1990. godine u Sloveniji. Bila je dio koalicije DEMOS koja je tada svrgnula vladajuće komuniste. 

SKD je od stranaka DEMOS-a dobila najviše glasova, pa je njen kandidat Lojze Peterle sastavio vladu koja je vodila proces osamostaljenja Slovenije od Jugoslavije. 

SKD je godine 2000. postala dio Slovenske ljudske stranke.

Bivše političke stranke u Sloveniji
Zeleni Slovenije

Zeleni Slovenije (ZS) je ekološka politička stranka koja djeluje u Sloveniji.

Osnovana je 1989. godine u Ljubljani. Godine 1990. bila je dio velike koalicije DEMOS koja je nakon prvih demokratskih izbora preuzela vlast i provela osamostaljenje Slovenije od Jugoslavije.

Danas nema parlamentarni status.

Vanjski link 
 Službena stranica

Političke stranke u Sloveniji
Acre (savezna država)

[image:State_of_Acre.jpg|frame|Država Acre.]]

Acre.- Acre je jedna od 26 brazilskih država na zapadu bazena Amazone, uz granicu sa Peruom i Bolivijom. Prostire se na preko 150,000 tisuća četvornih kilometara, i gotovo je čitava prekrivena tropskom kišnom šumom (selvas) i rijetko naseljena; 557,226 stanovnika (2000.). Gotovo čitavo stanovništvo koncentrirano je oko dva grada: Rio Branco i Cruzeiro do Sul. Ona je dva puta veća od Austrije, i dvije trećine se nalazi na visini između 200 i 300 metara nad morem. Na planinskom lancu Serra da Contamana najviši je vrh visok 609 metara. Klima je vlažna i zemlja bogata tropskim drvećem, a ekonomski je najvažnije Hevea Brasiliensi ("seringueiras") od čijega soka sakupljači -'seringueiros' prave sirovinu za proizvodnju gume. Najvažniji lokaliteti ovoga drveta nalaze se u Acri uz rijeku Purus. 

Luiz Galvez Rodrigues de Arias predvodi 1899.-1900. ekspediciju na područje Acre radi kontrole koju je htjela i Bolivija, te se 14. 7. 1899. proglasio i predsjednikom republike Acre, koja je skončala u ožujku 1900. Acre ipak postaje dio Bolivije sve do 1903., a nakon secesionističkog rata proglašava se (1904.) brazilskim teritorijem.

Stanovništvo 
Domorodačko indijansko stanovništvo locirano je uz doline rijeka gdje mnogi žive po rezervatima. Glavne skupine su Jaminawa, Ashaninka, Shanenawa, Katukina, Yawanawá, Nukini, Arara, i Poyanawa. Oni su danas pod velikim utjecajem brazilskog društva, a neki rade i kao sakupljači gume. 

Popis plemena: 

Amawáka, Amena-Diapá, Amoeca, Arara (Shawanauá), Araráwa, Iawano (Iawavo), Kampa, Kanamari, Kapanawa, Kapechene, Katianá, Katukina do Acre (Wanináwa, Shanenawa), Katukinarú, Kaxinawá, Kontanawa, Koronáwa, Kujijener, Kulina, Kuria, Kuyanawa, Mainãna, Mainawa, Manitenéri, Marinawa, Mastanáua, Maxinéri, Nukuini, Pakanawa, Papavô, Poyanawa, Remo, Runanawa, Sakuya, Simarunan, Sumaniry, Tawarí, Tukurina, Tuxináwa, Xanináwa, Xanindaua, Xipináwa, Yaminawa, Yauavó, Yauei, Yawanawá, Yunbanáwa, Yura.

Vanjske veze 

 The state of Acre 
 Estado do Acre 

Države Brazila
Amazonas (savezna država, Brazil)

Amazonas je najveća od 26 brazilskih država, locirana na sjeveru zemlje. Amazon je region u Južnoj Americi, koji se proteže kroz više država, pa se tako u sve četiri države(Peru, Kolumbija, Venecuela i Brazil) koje se nalaze u amazonskom regionu, nalazi država ili region pod nazivom Amazonas.

Države Brazila
Rondônia

Rondonija (portugalski: Rondônia) je jedna od 26 brazilskih država, locirana na sjeverozapadu zemlje u regionu amazonske prašume. Graniči se na sjeveru sa državama Amazonas i Akri , na istoku sa Matu Grosu, a na jugu sa Bolivijom. Rondonija je dobila ime po brazilskom maršalu Rondonu. 

Države Brazila
Mato Grosso

Matu Grosu (portugalski: Mato Grosso) je jedna od 26 brazilskih država, locirana na zapadu države, uz granicu sa Bolivijom

Države Brazila
Pará

Para (portugalski: Pará) je jedna od 26 brazilskih država, locirana na sjeveru države, uz granicu sa Gvajanom i Surinamom. Granična oblast u Surinamu, uz ovu državu se takođe zove Para.

Države Brazila
Roraima

Rorajma (portugalski: Roraima) je jedna od 26 brazilskih država, locirana na samom sjeveru zemlje. Rorajma je najsjevernija i najrjeđe naseljena država u Brazilu. Unutar Brazila, graniči se sa državama Para i Amazonas, a izvan sa Venecuelom i Gvajanom.

Države Brazila
Amapá

Amapa je jedna od 26 brazilskih država, locirana na samom sjeveru, graničeći se sa Francuskom Gvajanom na sjeveru. Na istoku Amapa izlazi na atlantski okean, dok je na jugu i zapadu brazilska država Para.

Države Brazila
Maranhão

Maranjao (portugalski: Maranhão) je jedna od 26 brazilskih država, locirana na sjeveroistoku države, na atlantskom okeanu.

Države Brazila
Tocantins

Tokantins (portugalski: Tocantins) je jedna od 26 brazilskih država, nastala 1988 godine od sjevernog dijela države Gojas. Sljedeće godine je počela izgradnja glavnog grada, Palmas,najmlađeg u Brazilu.

Države Brazila
Piauí

Pjaui je brazilska država na sjeveroistoku Brazila. Veći dio države je smešten u neplodnoj unutrašnjosti, a obala Atlanskog okeana, koja pripada ovoj državi je najkraća obala od svih država koje izlaze na okean.

Pjaui je najsiromašnija brazilska država i takvo je stanje od prvih kolonizacija Brazila prostora, u 16-om vijeku. Država praktično nema industrije i u potpunosti se oslanja na poljoprivredu, uglavnom stočarstvo. Iako je ekonomija bazirana u selima, postoji nevjerovatan balans između stanovništva u gradovima i selima.

Države Brazila
Ceará

Seara (portugalski: Ceará) je jedna od 26 brazilskih država, locirana na sjeveroistoku države, na atlantskom okeanu.

Države Brazila
Rio Grande do Norte

Rio Grandi du Norti (portugalski: Rio Grande do Norte) je brazilska država, smještena na sjeveroistoku zemlje, uz Atlantski okean. 

Države Brazila
Paraíba

Paraiba (portugalski: Paraíba) je jedna od 26 brazilskih država, locirana na sjeveroistoku zemlje uz atlantski okean. U ovoj se državi nalazi najistočnija tačka u obje Amerike.

Države Brazila
Sergipe

Seržipi je najmanja brazilska država, locirana na sjeveroistoku zemlje, uz atlantski okean. Seržipi je ukliješten izmežu Baije i Alagoajsa

Države Brazila
Goiás

Gojas (portugalski: Goiás) je jedna od 26 brazilskih država, locirana u središtu države, unutar koje se nalazi federalni distrikt.

 
Države Brazila
Espírito Santo

Espiritu Santu (portugalski: Espírito Santo, znači : Sveti Duh) je jedna od 26 brazilskih država, locirana na jugoistoku države, na atlantskom okeanu.

Države Brazila
Mato Grosso do Sul

Matu Grosu du Sul (portugalski: Mato Grosso do Sul) je jedna od 26 brazilskih država, locirana na zapadu države, uz granicu sa Bolivijom i Paragvajem.

Države Brazila
São Paulo (savezna država)

Sao Paulo (portugalski: São Paulo) je jedna od 26 brazilskih država i predstavlja najveći industrijski i ekonomski region Brazila.

 
Države Brazila
Paraná (država)

Parana (portugalski: Paraná) je jedna od 26 brazilskih država, locirana na jugi zemlje. Parana, istoku izlazi na atlantski okean, a na zapadu se graniči sa Paragvajem i Argentinom. Ova teritorija je odvojena 1853. godine, od tadašnje provincije Sao Paulo, kao kazna za podršku koju je ova država pružala pobuni protiv cara.

Države Brazila
Rio Grande do Sul

Rio Grande do Sul je najjužnija država Brazila. Na sjeveru je omeđena državom Santa Catarina, na istoku s Atlantskim oceanom, na jugu s Urugvajom, a na zapadu s Argentinom.

Države Brazila
Federalni distrikt Brazila

Savezni distrikt (portugalski: Distrito Federal) je federalna jedinica (nije država) u Brazilu koji je odvojen kao region oko glavnog grada, Brazilije.

Eksterni linkovi 

 Oficijelna stranica  (portugalski)
 Pogled iz aviona  
 Izabrani članci na CityMayors.com
 Mapa federalnog distrikta

Administrativna podjela Brazila
Države Brazila

Brazil je podijeljen na 27 federalnih jedinica, 26 država i Federalni (ili savezni) distrikt, u kojem se nalazi glavni grad Brasilia.

Povijest Brazilskih država

1534. godine: Naslijedne Kapetanije (Capitanias Hereditárias) 

Brazil je prvobitno bio podijeljen na naslijedne kapetanije, koje su služile za lakše naseljavanje. Postojalo je 14 kapetanija kojima je vladalo 12 donova. Tadašnji kralj Portugala, João III, je ove kapetanije podijelio među potrugalskim velikanima, od kojih većina nije nikada ni došla u Brazil.

1573. godine: Dvije države 

Vremenom, neuspjeli sustav podjele na kapetanije, kondenzirao je posjede u dvije države, državu Maranhão i državu Brazil.

1709. godine: Nastanak novih provincija

1789. godine: Pobunjene provincije 

1789. godine u tadašnjoj kapetaniji Minas Gerais je podignut ustanak protih portugalske vlasti. Tadašnji kapetan Luís da Cunha Meneses, odbio je davati porez porez portugalskoj kruni u iznosu od 1500 kilograma zlata godišnje, poslije čega je u ustanku kreirana prva slobodna republika u Brazilu, Minas Gerais. Ubrzo nakon toga, a zaključno sa 18. travnjem 1792. godine, potugalska kruna je povratila vlast i u Minas Geraisu.

1822. godine: Imperijalne provincije, poslije propasti kolonijalne vlasti

1889. godine: Države republike Brazil 

Južni dio provincije São Paulo je odvojen od São Paula, 1853. godine, kao kazna za sudjelovanje São Paula u pobuni protiv carevine koja se dogodila 1842. godine. Južni dio provincije je nova provincija Paraná.

1943. godine: Drugi svjetski rat 

Po ulasku Brazila u Drugi svjetski rat, vlada je odlučila da određene pogranične cjeline pretvori u provincije i da vlada direktno njima. U pitanju su provincije: Amapá, Rio Branco, Acre, Guaporé, Ponta Porã, Iguaçu i otočje Fernando de Noronha. Prve četiri su, poslije rata postale države, s tim što je Rio Branco preimenovan u Roraima, а Guaporé u Rondônia, kao hommage maršalu Rondôniu. Ponta Porã i Iguaçu su se vratili u prvobitno stanje, a otočje Fernando de Noronha je ponovno priključeno državi Pernambuco, 1988. godine.

1990. godine: Trenutne države i Federacija 

1960. godine, četverokutni teritorij unutar države Goiás, je dodijeljena za izgradnju novog glavnog grada Brasílije i federalnog distrikta. Paralelno sa tim, rasformiran je postojeći distrikt i od njega stvorena država Guanabara, koja sadrži samo grad Rio de Janeiro i okolinu, da bi 1975. godine ova država bila inkorporirana u državu Rio de Janeiro, a istoimeni grad je postao njen glavni grad. 1977. godine, južni dio države Mato Grosso, je postao posebna država Mato Grosso do Sul, sa glavnim gradom Campo Grande. 1988. godine, sjeverni dio države Goiás, je postao posebna federalna jedinica Tocantins, sa glavnim gradom Palmas.

Poveznice 
 Brazil
 Zastave brazilskih država

Vanjske veze 

 Karta Brazila
 Brazilske općine  (na portugalskom)

 
Administrativna podjela Brazila
Brazil
Loretta Swit

Loretta Swit (4.11. 1937.) je američka kazališna i televizijska glumica najpoznatija po ulozi majora Margaret "Hot Lips" Houlihan u popularnoj TV-seriji M*A*S*H, a za koju je dobila dvije nagrade Emmy.

Rođena je u Passaicu u državi New Jersey u porodici poljskih imigranata. Zajedno sa Geneom Frankelom je na Manhattanu studirala glumu i povremeno se bavila pjevanjem.

Od 1967. je na sebe skrenula pažnju ulogom u predstavi Any Wednesday s kojom je bila na kazališnoj turneji. Od 1970. radi u Hollywoodu, pretežno na televiziji gdje se pojavljivala u TV-serijama kao što su Gunsmoke, Mission: Impossible, Hawaii Five-O i Mannix.

Godine 1972. Swit je počela glumiti lik majora Margaret "Hot Lips" Houlihan u TV-seriji M*A*S*H. Ulogu je naslijedila od Sally Kellerman u prethodnom istoimenom filmu. Swit, Alan Alda, Jamie Farr i William Christopher su bili dio postave koji je ostao svih 11 sezona, od 1972 to 1983.

Ona i Alan Alda su bili jedina dva glumca koja su se pojavila u pilot-epizodi i finalu. Od 251 epizoda ona nije nastupila samo u njih 11. Poslije je dobila dvije nagrade Emmy za tu ulogu. Kasnije je postala prva zvijezda serije koja je posjetila Južnu Koreju i poslije bila narator dokumentarnog filma Korea, the Forgotten War.

Prilikom snimanja serije je upoznala glumca Dennis Holahana. U seriji je on glumio švedskog diplomata koji je s likom "Hot Lips" održavao kratku ljubavnu vezu. Nakon snimanja serije Swit i Houlahan su se vjenčali, ali su se rastali 1985. godine.

Godine 1981. se Swit pokušala okušati u drugom žanru, te je dobila ulogu Cagney u pilot-filmu za policijsku seriju Cagney & Lacey. Međutim, druge obaveze su je spriječile da igra tu ulogu u seriji, te je ona pripala Sharon Gless.

Godine 1989. je dobila zvijezdu na Holivudskoj stazi slavnih.

Osim glumom, Swit se bavi izradom goblena, te je o tome napisala i knjigu (Needlepoint Scrapbook''). Također je izradila i vlastiti brand nakita, koji se prodaje u SAD. Poznata je i kao vatreni borac za prava životinja.

Eksterni linkovi 

 
 

Američke televizijske glumice
Dobitnici i dobitnice Emmy Award
Hollywood Walk of Fame
Private Benjamin (TV serija)

Private Benjamin je američka humoristička TV serija koja se od 1981. do 1983. emitirala na CBS-u. Njeni autori su nastojali iskoristiti enormnu popularnost istoimenog igranog filma iz 1980. godine.

Zaplet se temeljio na zgodama i nezgodama Judy Benjamin (Lorna Patterson), razmažene djevojke iz otmjenog društva koja je stjecajem okolnosti završila kao obični redov u vojsci. Iako je popularna među ostalim regrutima, njen nedostatak discipline izaziva bijes pretpostavljenih, posebno kapetana Doreen Lewis (Eileen Brennan).

Serija se na programu uspjela održati dvije sezone, a to mnogi tumače time da je Patterson nedostajao komičarski talent Goldie Hawn, koja je tumačila naslovni lik u filmskoj verziji. S druge strane, Brennan je ponovila ulogu iz filma te za nju bila nagrađena "Emmyjem" i Zlatnim globusom.

Vanjski linkovi 

 

Sitkomi
Američke TV-serije
Eileen Brennan

Verla Eileen Regina Brennen (Los Angeles, 3.9. 1932. -) je američka karakterna glumica.

Brennan je rođena u irskoamerićkoj katoličkoj porodici, a majka joj je bila zvijezda nijemog filma Jean Manahan. Rano je otkrila talent za pjevanje te je 1959. nastupala u off-Broadway mjuziklu Little Mary Sunshine, a 1964. u originalnoj brodvejskoj postavi Hello, Dolly!.

Nakon filmskog debija u filmu Divorce American Style iz 1967. godine je slijedio nastup u The Last Picture Show, klasičnom filmu Petera Bogdanovicha iz 1971. Nakon toga je Bogdanovich angažirao u dosta svojih filmova, gdje se specijalizirala za uloge antipatičnih i hladnih žena, često antagonistički raspoloženih prema junacima filma.

Izuzetak od tog pravila je bio lik Billie u popularnom filmu 'The Sting iz 1973. godine. Nakon toga je zapažene nastupa imala u krimi-parodijama Roberta Moorea i Neila Sinmona, kao što su Murder by Death (1976) i The Cheap Detective (1978).

Njena najpoznatija uloga je bila sadistički kapetan Lewis u vojničkoj komediji Private Benjamin'' iz 1980. godine. Za nju je nominirana za Oscar, a ponovila ju je u istoimenoj TV-seriji, za što je nagrađena Emmyjem i Zlatnim globusom.

Eileen Brennan je od 1968. do 1974. bila udata za David John Lampsona, s kojim ima dva sina: Patricka (bivšeg košarkaša, a danas glumca) i Sama (pjevača).

Vanjske veze 

 

Američke televizijske glumice
Dobitnice Zlatnog globusa za najbolju glumicu u seriji - komedija ili mjuzikl
Dobitnici i dobitnice Emmy Award
Carol Kane

Carolyn Laurie Kane (Cleveland, 18.6. 1952. je američka glumica.

Biografija 
Carol Kane je odrasla u porodici Michael Kanea, arhitekta koji je radio za Svjetsku banku, i Joy, jazz pjevačice, plesačice i pijanistice. Njena je porodica židovskog porijekla, a potječe od imigranata iz Rusije. Roditelji su joj se razveli kada joj je bilo 12 godina. U New Yorku je pohađala Professional Children's School, a svoj profesionalni kazališni debi je imala 1966. godine u predstavi The Prime of Miss Jean Brodie..

Carol Kane je pažnju publike osvojila 1970-ih nastupima u nizu tadašnjih holivudskih filmova. Iako zbog svog relativno neuglednog fizičkog izgleda delegirana na sporedne uloge, nametnula se upadljivom pojavom i glumačkim talentom. Jedna od rijetkih glavnih uloga ju je bila u kultnom horor-filmu When a Stranger Calls.

Nakon toga je slijedila njena najpoznatija i najpopularnija uloga - Simba Dahblitz, supruga istočnoevropskog imigranta Latke u humorističkoj TV-seriji Taxi. Za nju je 1983. godine dobila nagradu Emmy.

Poslije toga je imala zapažene uloge u filmu: The Princess Bride iz 1987. i komediji Scrooged iz 1988. godine.

Kane je od 1990. do 1991. bila član regularne postave u NBC-jevoj seriji American Dreamer, godine 1994. gostovala je u Seinfeldu, a od 1996. do 1997. imala je sporednu ulogu u sitcomu Pearl.

Djelomična filmografija 
 The Pacifier (2005) - Helga
 Confessions of a Teenage Drama Queen (2004) - Ms. Baggoli
 My First Mister (2001) - Mrs. Benson
 Man on the Moon (1999) - Herself/Simka Dahblitz
 Jawbreaker (1999) - Ms. Sherwood
 Big Bully (1996) - Faith Bigger
 When a Stranger Calls Back (1993) - Jill Johnson
 Addams Family Values (1993) - Grandmama
 Flashback (1990) - Maggy
 My Blue Heaven (1990) - Shaldeen
 Scrooged (1988) - The Ghost of Christmas Present
 License to Drive (1988)- Mrs. Anderson
 The Princess Bride (1987) - Valerie, Miracle Max's wife
 Jumpin' Jack Flash (1986) - Cynthia
  Transylvania 6-5000 (1985) - Lupi
 When a Stranger Calls (1979) - Jill Johnson
 The Mafu Cage (1978) - Cissy
 The World's Greatest Lover (1977) - Annie
 Annie Hall (1977) - Allison Portchnik
 Dog Day Afternoon (1975) - Jenny
 Hester Street (1975) - Gitl
 The Last Detail (1973) - Young Whore
 Wedding in White (1972) - Jeannie Dougall
 Carnal Knowledge (1971) - Jennifer

Ostala djela 
 The Happy Elf (2006) - Gilda (voice)
 Wicked (2005) - Madame Morrible (broadwayski mjuzikl)
 Family Guy (2001) - Carol Pewterschmidt (glas) u epizodi: "Emission Impossible"
 Seinfeld (1994) - Corinne u epizodi: "The Marine Biologist" 
 Tales from the Crypt (1990) - Judy u epizodi: "Judy, You're Not Yourself Today"
 Cheers (1984) - Amanda Boyer u epizodi: "A Ditch in Time" 
 Taxi (1980) - Simka Dahblitz

Bilješke

Vanjske veze 
 

Američke filmske glumice
Američke televizijske glumice
Dobitnice nagrade Emmy za najbolju glavnu glumicu u humorističnoj seriji
Authority control
Rhea Perlman

Rhea Perlman (Brooklyn, 31.3. 1948.-) je američka glumica, najpoznatija po ulozi Carle Tortelli u popularnom televizijskom sitcomu Cheers.

Porijeklom iz židovske porodice, Perlman je studirala na Hunter Collegeu u New Yorku. 1970-ih je neko vrijeme bila cimerica Michaela Douglasa i Dannyja DeVita. Za DeVita se kasnije vjenčala i rodila mu troje djece - kćeri Lucy Chet DeVito (1983) i Grace Fan DeVito (1985), te sina Jacoba Daniela DeVita (1987).

Sa suprugom je surađivala u popularnom sitcomu Taxi, ali je slavu stekla nešto kasnije zahvaljujući još popularnijem sitcomu Cheers. Za ulogu Carle Tortelli je čak 10 putra dobila nominaciju za nagradu Emmy, a osvojila je četiri puta - 1984, 1985, 1986 i 1989.

Nešto kasnije (1996) je bila zvijezda vlastitog sitoma Pearl.

Pored glume se Perlman bavila pisanjem, te je autorica uspješne serije dječjih slkikovnica pod nazivom Otto Undercover.

Slično kao i njen suprug, Perlman je gorljiva pristaša Demokratske stranke.

Izvori

Vanjski linkovi 
 

Američke televizijske glumice
Dobitnici i dobitnice Emmy Award
227 (TV serija)

227 je popularni američki televizijski sitcom koji se emitirao na NBC-u od 14. 9. 1985. do 6. 5. 1990. 

Nastao je na temelju kazališne predstave Christine Houston o životu žena u pretežno crnačkoj stambenoj zgradi u Chicagu. Za glavnu ulogu domaćice Mary Jenkins je angažirana Marla Gibbs, koja je već glumila isti lik na pozornici u Los Angelesu, a koja je već stekla popularnost kao zvijezda crnačkog sitcoma The Jeffersons. Radnja sitcoma je, pak, u TV-seriji premještena iz Chicaga u Washington.

Međutim, vrlo skoro se kao jedna od zvijezda serije nametnula mlada glumica Jackée Harry, čijem su liku zavodnice Sandre scenaristi pridavali sve više pažnje. Iako je Harry za tu ulogu dobila nagradu Emmy, svađe između nje i Gibbs su s vremenom dovele do prestanka snimanja.

Vanjske veze 
 Information about 227  from The Museum of Broadcast Communications
 227  from TV.com
 227 from the Internet Movie Database
 227 from tvland.com

Američke TV-serije
Sitkomi
Jackée Harry

Jackée Harry (Winston-Salem, Sjeverna Karolina, 21.4. 1956. - ) je Emmyjem nagrađena afroamerička glumica, najpoznatija po ulozi Sandre Clark u popularnom NBC-jevom sitcomu 227 te Lisa Landry u sitcomu Sister, Sister. Nekada joj ime na špici pišu jednostavno kao Jackée ili Jackee.

Jackee Harry je odrasla u New Yorku, a diplomirala je historiju na Long Island University C.W. Post Campusu. Nakon odluke da se počne baviti glumom, počela je vježbati glumu po njujorškim pozornicama, a 1978. je imala i kazališni debi u off-Broadway predstavi A Broadway Musical.

Od 1983. do 1986. je nastupala u dnevnoj televizijskoj sapunici Another World, a 1985. je angažirana za ulogu zavodnice Sandre Clark u 227. Od 1994. do 1999. je bila stalan dio postave Sister, Sister.

Jackee Harris je dva puta rastavljena.

Eksterni linkovi 

 
 
 
 Jackee Harry Online

Američke televizijske glumice
Dobitnici i dobitnice Emmy Award
Estelle Getty

Estelle Getty (rođena kao Estelle Scher; New York 25.7. 1923 - Los Angeles, 22.7. 2008) bila je Emmyjem i Zlatnim globusom nagrađena američka (kazališna i televizijska) glumica.

Biografija 
Estelle Getty se rodila u židovskoj porodici, a svoje prve uloge je odigrala u teatru glumeći u predstavama na jidišu. Godine 1946. se udala za Arthura Gettemana kome će roditi dva sina - Carla i Barryja. Zbog brige o porodici je privremeno prekinula glumačku karijeru.

Estelle Getty se glumi ozbiljno vratila tek 1970-ih, kada je nastupala u originalnoj brodvejskoj postavi Torch Song Trilogy.

Televizijskom zvijezdom je postala 1985. nastupom u popularnom sitkomu The Golden Girls. U njemu je tumačila ulogu Sophije Petrillo, sicilijanske majke Dorothy Zbornak, lika koga je tumačila Beatrice Arthur. U stvarnosti je Arthur bila godinu dana starija od Getty, ali je iluzija starosti lako postignuta uz obilje šminke.

Getty je kasnije ulogu, za koju će dobiti Emmy i Zlatni globus, ponovila u TV-seriji Golden Palace.

Godine 2000. je objavila kako se više neće pojavljivati u javnosti zbog Parkinsonove bolesti. Kasnije joj je dijagnosticirana Alzheimerova bolest, ali joj je na kraju dijagnosticirana demencija s Lewijem tijelima. Umrla je u Los Angelesu.

Izabrana filmografija 
 Stuart Little (1999)
 Empty Nest (1988), TV serija (1994–1995)
 Stop! Or My Mom Will Shoot! (1992)
 The Golden Palace (1992) (TV serija)
 Mannequin (1987)
 Copacabana (1985) (TV)
 The Golden Girls (1985) (TV serija)
 Mask (1985)
 Tootsie (1982)

Vanjske veze 
 
 estellegetty.com - official website
 Estelle Getty  on the Tongs Wiki
 Estelle Getty  at TheGoldenGlobes.com

Američke filmske glumice
Američke televizijske glumice
Američke teatarske glumice
Dobitnici i dobitnice Emmy Award
Dobitnici i dobitnice Zlatne maline
Dobitnice Zlatnog globusa za najbolju glumicu u seriji - komedija ili mjuzikl
Authority control
Filoktet

Filoktet (grč. Φιλοκτήτης,  Philoktếtês) u grčkoj mitologiji bio je poznati strijelac i sudionik u Trojanskom ratu; sin kralja Peja u Tesaliji.

Mitologija

Uzroci rane 
Filokteta su Grci ostavili na otoku Lemnu ili Hrisi prije početka Trojanskog rata. Postoje najmanje četiri različite priče o uzroku njegova prisilnog boravka na otoku, ali svima je zajedničko to da je zadobio ranu na stopalu koja se zagnojila i širila užasan smrad. 

Jedna inačica mita govori da je Filokteta ugrizla zmija koju je Hera poslala da ga zlostavlja kao kaznu zato što je njegov otac služio Heraklu kojeg nije voljela. Pej je bio jedini koji je uslišio Heraklovu molbu i zapalio mu pogrebnu lomaču, tako da mu je Heraklo predao svoj čarobni luk i strijele, a on ih je na posljetku predao sinu Filoktetu. 

Druga inačica mita govori da su Grci prisilili Filokteta da im pokaže gdje su ostaci Heraklova pepela. Filoktet nije htio prekršiti svoj zavjet šutnje te je otišao do tog mjesta i nogom stao na nj. Čim je dotaknuo tlo nad pepelom, ozlijedio je nogu.

Treća inačica mita govori da, kad su Grci išli prema Troji, naišli su na otok Tened, a ondje je Ahilej naljutio Apolona ubivši kralja Tena, Apolonova sina. Očajni su Ahejci prinijeli žrtvu, a potom je zmija provirila iz oltara i ugrizla Filokteta.

Još jedna inačica mita govori da je Filoktet dobio svoju ranu na otoku Hrisi, nazvanom prema nimfi koja je ondje živjela, a u čije je svetište Filoktet slučajno zalutao. Ovu inačicu pripovijeda i Sofoklo u svojoj tragediji o Filoktetu.

Spašavanje 
Budući da su ga ostavili na otoku, Filoktet je bio bijesan na Grke, a posebice na Odiseja koji je savjetovao Atreja da ga ondje ostavi. Medon je preuzeo njegovu vojsku, a Filoktet je ostao sam na Lemnu deset godina.

Helen, Prijamov sin, bio je mučen te je pod prisilom otkrio kako, da bi Grci dobili Trojanski rat, moraju se koristiti Heraklovim lukom i strijelama. Kad je Odisej to čuo, vratio je Filokteta s Lemna. Prema Sofoklovoj inačici mita, pratio ga je Neoptolem, Heraklov sin. Filoktetovu je ranu zaliječio Mahaon ili, prema drugim izvorima, Polidarije, Asklepijev sin.

Filoktet je ubio mnogo trojanskih junaka tijekom rata, uključujući Parisa.

Poslije rata otišao je u Italiju gdje je osnovao grad Petiliju u Kalabriji i narod Bruta.

Literatura 
Filoktet je bio glavni junak bar dviju Sofoklovih tragedija te jedne Eshilove i Euripidove, ali je samo jedna Sofoklova preživjela (Filoktet), a ostale su izgubljene.

Spomenut je i u Homerovoj Ilijadi gdje se u drugom pjevanju govori o njegovoj sudbini na otoku i spašavanju.

Eksterni linkovi 

 Filoktet u grčkoj mitologiji 

Grčka mitologija
Kalipso

Kalipso (grč. , Kalupsố) u grčkoj mitologiji nimfa je i Odisejeva ljubavnica. Ona je Najada, Okeanida (Okeanova i Tetijina kći) ili Nereida (Nerejeva kći).

Etimologija 
Kalipsino ime dolazi od grčke riječi , kalypto = "prikriti". Dakle, Kalipso je "ona koja prikriva".

Mitologija 

Odiseja je, nakon brodoloma, more izbacilo na otok Ogigiju gdje je živjela nimfa Kalipso, Atlantova kći. Bili su ljubavnici sedam godina i nije ga pustila da ode, obećavši mu besmrtnost ako ostane. Odiseja je jako privlačila po noći, ali je po danu plakao za svojim domom i obitelji.

Nakon sedam godina, bogovi su odlučili da je vrijeme da ga Kalipso pusti. Zeus je, na Ateninu intervenciju, poslao Hermesa da to kaže nimfi. Odisej je potom otišao na splavi opskrbljenoj hranom, vodom i vinom.

Poslijehomerski izvori govore da mu je rodila sina Nauzinoja.

Neki izvori kažu i da je umrla od tuge pošto je Odisej napustio otok.

Literatura

Eksterni linkovi 

 Kalipso u klasičnoj literaturi i umjetnosti 
 Kalipso u grčkoj mitologiji 

Grčka mitologija
Hipnos

Hipnos (grč. , Hipnos) u grčkoj mitologiji personifikacija je sna. Njegov je brat blizanac Tanatos, a majka Nikta. Hipnov pandan u rimskoj mitologiji jest Somnus.

Etimologija 
Hipnosovo grčko ime znači "san".

Karakteristike 

Hipnos je prikazivan kao lijep i gol mladić, katkad bradat, i s krilima na glavi. Često se prikazuje kao čovjek koji je zaspao na pernatom krevetu okruženom crnim zavjesama. Morfej se pak brine da ga buka ne probudi.

U Sparti je njegov lik postavljan u blizini Tanatosa.

Mitologija

Život 
Hipnosova je palača bila tamna pećina u kojoj Sunce nikad nije sjalo. Na ulazu bili su makovi i ostale hipnogoške biljke. Prema drugim izvorima živio je u pećini ispod grčkog otoka, a kroz pećinu tekla je Leta, rijeka zaborava.

Njegovi su potomci bile stvari koje se javljaju u snovima - Oniri - a u kraljevskim se snovima pojavljuju Morfej, Fobetor i Fantas.

Endimion 
Endimiona je Zeus osudio na vječni san, a Hipnos mu je dao moć da spava otvorenih očiju, tako da stalno može gledati svoju voljenu Selenu. Prema pjesniku Likimniju, Hipnos se zaljubio u mladog pastira Endimiona te mu dao taj dar da bi mogao uživati u njegovoj ljepoti.

Eksterni linkovi 

 Hipnos u klasičnoj literaturi i umjetnosti
 Hipnos u grčkoj mitologiji

Grčka mitologija
Bebe Neuwirth

Bebe Neuwirth (31.12. 1958.-) je Emmyjima i Tonyjima nagrađivana američka kazališna, televizijska i filmska glumica.

Bebe Neuwirth je rođena u Princetonu kao Beatrice Neuwirth, u porodici židovskog porijekla. Otac Lee joj je bio matematičar, a majka Sydney Anne umjetnica. Od malena se počela zanimati za ples, a kasnije ga je studirala balet na uglednoj školi Julliard 1976. i 1977. U to doba je kao balerina nastupala u predstavama Princeton Ballet Company.

Godine 1980. je imala brodvejski debi u ulozi Sheile u predstavi A Chorus Line. Ubrzo se nametnula kao tražena brodvejska glumica.

Godine 1986. je počela nastupati u popularnom televizijskom sitcomu Cheers u ulozi dr. Lilith Sternin, emocionalno zatvorene psihijatrice koja se udaje za dr. Frasiera Cane. Za tu je ulogu dva puta nagrađena nagradom Emmy. Nju je ponovila u serijama Wings i Frasier.

Pored televizije, Neuwirth je zapažene uloge imala i u filmovima kao što su Green Card, Bugsy, Jumanji, Summer of Sam, Liberty Heights, Tadpole i How to Lose a Guy in 10 Days.

Godine 1994. Neuwirth je dobila Tony za ulogu Velme Kelly u novoj brodvejskoj postavi popularnog mjuzikla Chicago.

Godine 2005. je igrala glavnu ulogu tužiteljice u kratkotrajnoj TV-seriji Law & Order: Trial By Jury, trećem po redu spin-offu kriminalističke serije Law & Order.

Vanjske veze 

 
 
 

 Bebe Neuwirth  - Downstage Center interview at American Theatre Wing.org
 Star Datoteka: Bebe Neuwirth at Broadway.com

Američke plesačice
Američke filmske glumice
Američke televizijske glumice
Dobitnici i dobitnice Tony Award
Dobitnici i dobitnice Emmy Award
Bebe Neuwirth
Pelej

Pelej (grč. , Pêleús) u grčkoj mitologiji Ahilejev je otac i Tetidin muž, Endidin i Eakov sin iz Egine.

Mitologija

Pelej i Antigona 

Pelej i njegov brat Telamon ubili su svojeg polubrata Foka i pobjegli iz Egine da bi izbjegli kaznu. U Ftiji ga je Eurition pročistio te se oženio njegovom kćeri Antigonom. Pelej je nehotice ubio Euritiona tijekom lova na kalidonskog vepra.

Pelej i Astidamija 

Akast ga je potom pročistio u Jolku. Akastova žena Astidamija zaljubila se u Peleja, ali ju je on odbio. Ogorčena je poslala glasnika Antigoni da joj kaže da će se Pelej oženiti Akastovom kćeri. Antigona se potom objesila.

Astidamija je potom rekla Akastu da ju je Pelej pokušao silovati. Akast je poveo Peleja u lov i sakrio mu mač, a potom ga je napustio prije nego što ih je napala skupina kentaura. Hiron, mudri kentaur, vratio je Pelejev mač te je on uspio pobjeći. Opljačkao je Jolk i izopćio Astidamiju, a potom se vratio sa svojom vojskom.

Pelej i Tetida 

Apolodor govori da su Tetidi udvarali Zeus i Posejdon, ali je njezinu ruku dobio smrtnik Pelej (nakon Antigonine smrti), budući da je proročanstvo (Temida, Prometej ili Kalhant) govorilo da će njezin sin postati veći od svoga oca. Zeus i Posejdon dogovorili su se da će je dati smrtniku, ali je to ona odbila.

Hiron, mudri Kentaur, koji će poslije postati učitelj Tetidina sina Ahileja, savjetovao je Peleju da je pronađe dok spava, a onda neka je sveže da mu ne može pobjeći mijenjanjem oblika. Ona je mijenjala oblike, postala je plamen i bijesni lav (usporediti s morskim bogom Protejom), ali je Pelej izdržao te je ona pristala udati se za nj.

Njihovo je vjenčanje slavljeno na gori Pelionu gdje su došla i sva božanstva na gozbu. Apolon je svirao liru, a Muze su pjevale. Kentaur Hiron darovao je Peleju koplje, a Posejdon besmrtne konje - Balija i Ksanta. No, Erida, božica razdora, nije bila pozvana. Stoga je bacila zlatnu jabuku na kojoj je pisalo da je za najljepšu. To je izazvalo razdor među božicama - Herom, Atenom i Afroditom, a konačan je sud o najljepšoj donio Paris ().

Smrt 

Postoje dvije inačice Pelejove sudbine. Prva govori da ga je Akastov sin prognao iz Ftije te je umro. Druga govori da je iznova sjedinjen s Tetidom te su ga bogovi učinili besmrtnim.

Literatura 

 Apolodor: Biblioteka
 Ovidije: Metamorfoze
 Homer: Ilijada

Vanjski linkovi 

 Pelej u grčkoj mitologiji

Grčka mitologija